smcproject/ml-wiki-sentences huggingface dataset:
കേന്ദ്ര ആസ്ഥാനം വാഷിങ്ടൺ ആണെങ്കിലും കൺവെൻഷനോടനുബന്ധിച്ച് അതു നടത്തുന്ന നഗരത്തിൽ താത്കാലികമായി ആസ്ഥാനങ്ങൾ സ്ഥാപിക്കുകയാണ് പതിവ്.
ഗവേഷണപ്രവർത്തനങ്ങൾ, പ്രസിദ്ധീകരണങ്ങൾ, ചർച്ചകൾ എന്നിവയിലൂടെ വിദ്യാഭ്യാസനിലവാരം മെച്ചപ്പെടുത്താൻ ശ്രമിക്കുന്നതോടൊപ്പം അധ്യാപകരുടെ മാന്യതയും അവകാശങ്ങളും ഭദ്രമാക്കുന്നതിന് എൻ.ഇ.
എ. യത്നിക്കുന്നു.
യു.എസ്സിലെ മറ്റൊരു പ്രമുഖ അധ്യാപക സംഘടനയായ അമേരിക്കൻ ഫെഡറേഷൻ ഒഫ് ടീച്ചേഴ്സുമായി (AFT) സഹകരിച്ച് എൻ.ഇ.
എ. നിരവധി പ്രവർത്തനങ്ങൾ നടത്തിവരുന്നു.
നാഷനൽ യൂണിയൻ ഒഫ് ടീച്ചേഴ്സ്
(N.U.T).
എൻ.യു.റ്റി പ്രവർത്തകർ ലണ്ടനിൽ പ്രകടനം നടത്തുന്നു
ഇംഗ്ലണ്ട് , വെയിൽസ് എന്നിവിടങ്ങളിലെ അധ്യാപകരെ പ്രതിനിധാനം ചെയ്യുന്ന ദേശീയസംഘടനയാണ് എൻ.യു.ടി. വമ്പിച്ച പ്രാതിനിധ്യമുള്ള ഒരു അധ്യാപകസംഘടനയാണ് ഇത്.
1870-ലെ വിദ്യാഭ്യാസ നിയമത്തിന്റെ ഫലമായാണ് ഇങ്ങനെ ഒരു സംഘടനയുടെ ആവശ്യം അധ്യാപകർക്ക് ബോധ്യമായത്.
പ്രൈമറി അധ്യാപകർ മുതൽ കോളജു പ്രൊഫസർമാർവരെ ഇതിൽ അംഗങ്ങളാണ്.
അഖിലലോക-അധ്യാപകരുടെ ഐക്യമാണ് എൻ.യു.ടി.യുടെ ലക്ഷ്യം.
ട്രേഡ് യൂണിയൻ അടിസ്ഥാനത്തിലുള്ള പ്രവർത്തനത്തെ എൻ.യു.ടി. എതിർക്കുന്നു.
എങ്കിലും അക്കാദമീയവും സാമ്പത്തികവുമായ കാര്യങ്ങളിൽ ശക്തമായ നിലപാട് എടുക്കാൻ സംഘടന ശ്രദ്ധിക്കാറുണ്ട്.
ഇംഗ്ലണ്ടിലേയും വെയിൽസിലേയും വിദ്യാഭ്യാസരംഗത്ത് എൻ.യു.ടി.യുടെ സ്വാധീനശക്തി കുറച്ചൊന്നുമല്ല.
നാഷണൽ അസ്സോസിയേഷൻ ഒഫ് സ്കൂൾ മാസ്റ്റേഴ്സ് യൂണിയൻ ഒഫ് വുമൺ ടീച്ചഴ്സ് (NASUWT) ആണ് യു.കെ.യിലെ ഏറ്റവും വലിയ അധ്യാപക സംഘടന.
എഡ്യൂക്കേഷൻ ഇന്റർനാഷനൽ
(EI).
അന്തർദേശീയധാരണ വളർത്തുക, വിദ്യാഭ്യാസ നിലവാരം മെച്ചപ്പെടുത്തുക എന്നീ ലക്ഷ്യങ്ങളോടെ അന്തർദേശീയ രംഗത്ത് പ്രവർത്തിച്ചിരുന്ന വേൾഡ് കോൺഫെഡറേഷൻ ഒഫ് ഓർഗനൈസേഷൻ ഒഫ് ദി ടീച്ചിങ് പ്രൊഫഷൻ (WCOTP), ഇന്റർനാഷണൽ ഫെഡറേഷൻ ഒഫ് ഫ്രീ ടീച്ചേഴ്സ് യൂണിയൻസ് (IFFTU) എന്നിവയുടെ ലയനത്തിലൂടെ 1993-ൽ രൂപീകൃതമായ സംഘടന.
166 രാജ്യങ്ങളിൽ നിന്നായി 348 സംഘടനകൾ ഇതിലംഗങ്ങളാണ്.
കൗൺസിൽ ഫോർ ടീച്ചർ എഡ്യൂക്കേഷൻ
(CTE).
അധ്യാപകരുടെ അധ്യാപകരും അധ്യാപകവിദ്യാഭ്യാസവുമായി ബന്ധപ്പെട്ട മറ്റുള്ളവരും അംഗങ്ങളായുള്ള ഇന്ത്യൻ ദേശീയ സംഘടന.
വിദ്യാഭ്യാസ പരിഷ്കരണം, അധ്യാപക പരിശീലനം എന്നീ മണ്ഡലങ്ങളിലാണ് ഈ സംഘടനയുടെ പ്രവർത്തനം കേന്ദ്രീകരിച്ചിട്ടുള്ളത്.
ആൾ ഇന്ത്യാ ഫെഡറേഷൻ ഒഫ് എഡ്യൂക്കേഷണൽ അസോസിയേഷൻസ്
ഇന്ത്യയിലെ വിവിധ അധ്യാപക സംഘടനകളെ സംയോജിപ്പിച്ച് രൂപവത്കരിച്ചിട്ടുള്ള ദേശീയസംഘടനയാണിത്.
1925-ൽ കാൺപൂരിൽ നടന്ന ഒരു സമ്മേളനമാണ് ഈ ദേശീയസംഘടനക്ക് അടിസ്ഥാനമിട്ടത്.
1933-ൽ ഇപ്പോഴത്തെ പേര് നല്കപ്പെട്ടു.
ലോകത്തിലെ വിവിധ ദേശീയസംഘടനകളുമായും അന്തർദേശീയ സംഘടനകളുമായും ഇത് ബന്ധം പുലർത്തുന്നുണ്ട്.
ഒരേ നിലവാരത്തിൽ പ്രവർത്തിക്കുന്ന അധ്യാപകർതന്നെ വിഭന്നങ്ങളായ സംഘടനകൾ രൂപവത്കരിക്കുന്ന പ്രവണതയാണ് കേരളത്തിൽ ഇപ്പോഴും കാണുന്നത്.
പൊതു താത്പര്യങ്ങൾക്കുവേണ്ടി സമരം ചെയ്യാൻ ചിലപ്പോഴൊക്കെ യോജിക്കാറുണ്ടെങ്കിലും അവ ഏകനേതൃത്വത്തെ അംഗീകരിച്ചു പ്രവർത്തിക്കുന്നില്ല.
ദ കേരളാ ഗവ.
പ്രൈമറി ടീച്ചേഴ്സ് അസോസിയേഷൻ ആൾ കേരള സ്കൂൾ ടീച്ചേഴ്സ് യൂണിയൻ കേരള സ്കൂൾ ടീച്ചേഴ്സ് യൂണിയൻ ദ കേരളാ ഗവ.
ടീച്ചേഴ്സ് ഫെഡറേഷൻ ആൾ കേരളാ ഗവ.
ഓറിയന്റൽ ലാംഗ്വേജ് ടീച്ചേഴ്സ് അസോസിയേഷൻ കേരള ഉർദു ടീച്ചേഴ്സ് അസോസിയേഷൻ കേരള സ്കൂൾ ടീച്ചേഴ്സ് അസോസിയേഷൻ അറബിക് ടീച്ചേഴ്സ് അസോസിയേഷൻ ദ കേരളാ പ്രൈവറ്റ് സെക്കണ്ടറി ടീച്ചേഴ്സ് അസോസിയേഷൻ ഗവൺമെന്റ് സ്കൂൾ ടീച്ചേഴ്സ് അസോസിയേഷൻ ആൾ കേരളാ പ്രൈവറ്റ് കോളജ് ടീച്ചേഴ്സ് അസോസിയേഷൻ പ്രൈവറ്റ് കോളജ് ടീച്ചേഴ്സ് ഫെഡറേഷൻ ആൾ കേരളാ ഗവ.
കോളജ് ടീച്ചേഴ്സ് അസോസിയേഷൻ ഗവ.
കോളജ് ടീച്ചേഴ്സ് യൂണിയൻ
എന്നിവയാണ് കേരളത്തിലെ പ്രധാന അധ്യാപക സംഘടനകൾ.
എല്ലാത്തരത്തിലുള്ള അധ്യാപകരുടേയും പൊതുതാത്പര്യങ്ങളെ മുൻനിർത്തി പ്രവർത്തിക്കുന്ന ഒരു അധ്യാപകസംഘടന കേരളത്തിലെന്നല്ല ഇന്ത്യയിൽ തന്നെ ഇന്നില്ല.
അവലംബം പുറംകണ്ണികൾ National Education Association കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അധ്യാപകസംഘടനകൾ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അധ്യാപനത്തിൽ പുതുതായി യോഗ്യതനേടിയവർ
ഇംഗ്ലണ്ടിൽ പുതുതായി അധ്യാപന യോഗ്യത നേടിയവരെ NQT (Newly qualified teacher) എന്നാണ് അറിയപ്പെടുന്നത്.
അധ്യാപന യോഗ്യത നേടിയിട്ടുണ്ടെങ്കിലും പന്ത്രണ്ട് മാസത്തോളം നീണ്ടു നിൽക്കുന്ന കോഴ്സ് പൂർത്തിയാക്കത്തവരാണ്.
സർക്കാറിൻറെ സ്കൂളുകളിൽ സ്ഥിരമായി ജോലി ചെയ്യാൻ ഈ കൊഴ്സ് ചെയ്തവർക്ക് സാധിക്കില്ല.
അധ്യാത്മവിചാരം പാന ഇംഗ്ലീഷ് വിലാസം https://ml.wikipedia.org/wiki/Adhyathmavicharam_Pana വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
പൂന്താനം നമ്പൂതിരിയുടെ ജ്ഞാനപ്പാനയ്ക്കു സമമെന്നോ അതിനുപരി എന്നോ പറയത്തക്ക നിലയിൽ അജ്ഞാതനാമാവായ ഒരു കവി രചിച്ചതാണ്‌ അധ്യാത്മവിചാരം പാന .
പൂന്താനത്തിന്റെ ജ്ഞാനപ്പാനയിൽ ഭക്തിമാർഗ്ഗം തെളിഞ്ഞുനില്ക്കുന്നതുപോലെ ഈ കൃതിയിൽ ജ്ഞാനമാർഗ്ഗം തെളിഞ്ഞു കാണുന്നു.
പ്രസ്തുതകൃതിയിൽ പ്രസ്താവിച്ചിരിക്കുന്നവ ‘പറയാവതല്ലെങ്കിലും പറയുന്നു ഞാൻ’ എന്നു പറഞ്ഞുകൊണ്ടാണ്‌ ഗ്രന്ഥം ആരംഭിച്ചിരിക്കുന്നത്.
ഭക്തിമാർഗ്ഗം, കർമ്മമാർഗ്ഗം, ജ്ഞാനമാർഗ്ഗം എന്നീ മൂന്നു പന്ഥാക്കളിൽ കൂടിയാണല്ലോ ഭാരതീയരായ വേദാന്തികൾ ഗ്രന്ഥങ്ങൾ രചിച്ചിട്ടുള്ളത്‌.
വൈജ്ഞാനികവും വൈകാരികവുമായ ബ്രഹ്മബന്ധത്തെ യഥാക്രമം ജ്ഞാനമാർഗ്ഗവും ഭക്തിമാർഗ്ഗവും പ്രതിനിധാനം ചെയ്യുന്നു.
ഫലാഭിസന്ധി കൂടാതെയുള്ള വിഹിതകർമ്മാനുഷ്ഠാനമാണ്‌ കർമ്മമാർഗ്ഗത്തിന്റെ ലക്ഷണം.
വിശ്വസൃഷ്ടി മുതല്ക്കുള്ള കാര്യങ്ങൾ വളരെ വിസ്തരിച്ചല്ലെങ്കിലും സാമാന്യജനങ്ങൾക്കു കൂടി സുഗ്രഹമാകത്തക്ക നിലയിൽ പ്രസ്തുത കൃതിയിൽ പ്രതിപാദിച്ചിരിക്കുന്നു.
1959 ൽ കെ.രാഘവൻ പിള്ള കണ്ടെടുത്ത് പുനപ്രസിദ്ധീകരിച്ച അധ്യാത്മവിചാരം പാനയുടെ അവതാരിക.
പേജ് 3 , 4 , 5 , 6
അധ്യാപനത്തിലൂടെയുള്ള പഠനം ഇംഗ്ലീഷ് വിലാസം https://ml.wikipedia.org/wiki/Learning_by_teaching
അടുത്ത കാലത്തായി ജീൻ പോൾ മാർട്ടിൻ വികസിച്ചെടുത്ത ഒരു പഠന രീതിയാണ് അധ്യാപനത്തിലൂടെയുള്ള പഠനം എന്ന ആശയം.
പ്രൊഫഷണൽ വിദ്യാഭ്യാസ സംവിധാനത്തിലാണ് ഈ മേഖല വികസിച്ചുവരുന്നത്.
ഈ രീതി പ്രകാരം വിദ്യാർത്ഥി അല്ലെങ്കിൽ പഠിതാവ് പാഠാസൂത്രണം ചെയ്യുകയും ശേഷം മറ്റുള്ളവർക്ക് വേണ്ടി പാഠഭാഗം മുഴുവനായോ ഏതെങ്കിലും ഭാഗങ്ങളായോ പഠിപ്പിക്കുന്നു.
സഹപാഠികൾക്കായി എടുക്കുന്ന ഈ ക്ലാസ് ലെക്ചർ രീതിയിലോ പ്രസൻറേഷൻ രീതിയിലോ ആകാം.
പഠിതാക്കൾക്ക് അനുകൂലമായ അന്തരീക്ഷമൊരുക്കുന്നതിൽ വളരെയേറെ പ്രാധാന്യം അധ്യാപകന് ഇക്കാര്യത്തിലുണ്ട്.
അല്ലാതെ അധ്യാപകനെ മാറ്റി നിറുത്തുകയല്ല.
കൃത്രിമ നാഡി വ്യൂഹത്തിൻറെ നിർമ്മാണം
ക്ലാസ് റൂം ഇടപെടലുകളിൽ നാഡീവ്യൂഹ പ്രവർത്തനങ്ങളെ ഓപ്പറേറ്റ് ചെയ്യുന്നതിലൂടെ തലച്ചോറിൻറെ ഘടനയെ മാറ്റത്തിന് വിധേയമാക്കാൻ മാർട്ടിൻ ശ്രമിച്ചു.
താഴെ കൊടുത്തിരിക്കുന്ന പട്ടികയിൽ ഇതിൻറെ ഘട്ടങ്ങൾ വിശദീകരിക്കുന്നു.
അവലംബം ↑ Jean-Pol Martin, Guido Oebel (2007): Lernen durch Lehren: Paradigmenwechsel in der Didaktik?
, In: Deutschunterricht in Japan , 12, 2007, 4-21 (Zeitschrift des Japanischen Lehrerverbandes, ISSN 1342-6575) ↑ Jean-Pol Martin (2004)in: Treibhäuser der Zukunft - Wie in Deutschland Schulen gelingen.
Eine Dokumentation von Reinhard Kahl und der Deutschen Kinder- und Jugendstiftung .
ISBN 3-407-85830-2 (BELTZ), DVD 3
കൂടുതൽ വിവരങ്ങൾ ഇംഗ്ലീഷ് താളിൽ ഘട്ടങ്ങൾ വിദ്യാർഥിയുടെ പെരുമാറ്റം അധ്യാപകൻറെ വ്യവഹാരം മറ്റു അഭിപ്രായങ്ങൾ വീട്ടിൽ നിന്നുള്ള തയ്യാറെടുപ്പ് ക്ലാസ്റൂമിലെ ചർച്ചക്ക് വേണ്ടി കുട്ടി നന്നായി തയ്യാറാകുന്നു.
വിദ്യാർഥിയുടെ തയ്യാറെടുപ്പിനുസരിച്ചാണ് ക്ലാസിന് മൂല്യമുണ്ടാകുന്നത്.
ശരിയായി തയ്യാറെടുപ്പ് നടത്താത്ത, അല്ലെങ്കിൽ ഇടക്കിടെ ക്ലാസിന് വരാതിരിക്കുന്ന കുട്ടിക്ക് വിഷയത്തിനനുസരിച്ച് ചർച്ചയിൽ പ്രതികരിക്കാൻ കഴിയാതെ വരും.
വിഷയത്തിൻറെ കാര്യത്തിൽ അധ്യാപകൻ മാസ്റ്ററായിരിക്കണം.
കാരണം ക്ലാസിൻറെ ഏതു സമയത്തും ഇടപെടേണ്ടി വരുന്നയാളാണ് അധ്യാപകൻ.
ഇൻസെൻറീവുകൾ നൽകിയോ പൂർണ്ണമായ വ്യക്തത നൽകാനുമൊക്കെ അധ്യാപകന് സഹായിക്കാനാകും.
Using LdL means that lesson time will not be used in order to communicate new content but instead for interaction either in little groups or with the entire class (collective knowledge constructing).
The homework should prepare the students to interact on a high level during the lesson
അധോവായു ഇംഗ്ലീഷ് വിലാസം https://ml.wikipedia.org/wiki/Flatulence
സസ്തനികളും മറ്റ് ചില ജന്തുക്കളും മലാശയത്തിലൂടെ പുറംതള്ളുന്ന ദഹനപ്രക്രീയയിലെ ഉപോല്പന്നങ്ങളായ വാതകങ്ങളുടെ മിശ്രിതമാണ് അധോവായു (വളി, പൊറി, ഊച്ച് ) പലവിധത്തിൽ വയറ്റിൽ പെട്ടുപോകുന്ന വാതകങ്ങൾ ആണ് ഇങ്ങനെ പുറത്ത് പോകുന്നത്.
ഇതിൽ ഭക്ഷണം കഴിക്കുമ്പോഴും കുടിക്കുമ്പോഴോ ഉള്ളിൽ പെടുന്നതൊ, രക്തത്തിൽ നിന്നും പുറംതള്ളപ്പെടുന്നതോ, ഭക്ഷണം ദഹിക്കുമ്പോൾ പുറത്ത് വരുന്നതൊ ആയിരിക്കാം.
മലം വൻകുടലിൽ നിന്ന് മലാശയത്തിലേക്കെത്തുന്നതിന് സഹായിക്കുന്ന പെരിസ്റ്റാൽട്ടിക് പ്രക്രീയയിലൂടെത്തന്നെയാണ് അധോവായുവും മലാശയത്തുന്നത്.
വളി, പൊറി, കുശു, അമിട്ട്, ഊച്ച്,കുശുക്ക് നസ്ക്തു മുശുക്ക്  തുടങ്ങി നിരവധി നാമങ്ങളിൽ പ്രാദേശികമായി അറിയപ്പെടുന്നു.
സാധാരണയായി അധോവായുവിൽ 59% നൈട്രജൻ ,21% ഹൈഡ്രജൻ , 9% കാർബൺ ഡൈ ഓക്സൈഡ് , 7% മീഥൈൻ , 4% ഓക്സിജൻ എന്നിവയാണുള്ളത്.
ഒരു ശതമാനത്തിനടുത്ത് സൾഫർ ഡൈ ഓക്സൈഡ് , ഹൈഡ്രജൻ സൾഫൈഡ് എന്നിവയും ഉണ്ടാകാറുണ്ട്.
അധോവായുവിന്റെ ഘടനയും രീതിയും ഒരാളുടെ ദഹനപ്രക്രിയയുമായി അഭേദ്യമായി ബന്ധപ്പെട്ടിരിക്കുന്നു.
അധോവായുവിന്റെ പ്രത്യേകതകളിലോന്ന് അതിന്റെ ശബ്ദമാണ്.
അധോവായു പുറന്തള്ളുമ്പോഴുണ്ടാകുന്ന ശബ്ദം വയറ്റിനകത്തെ വായുവിന്റെ മർദ്ദം മൂലമാണുണ്ടാകുന്നത്.
മലദ്വാരത്തിലെ സ്ഫിങ്ക്റ്റർ പേശിയുടെ കമ്പനം മൂലവും ചിലപ്പോഴൊക്കെ പൃഷ്ടം അടഞ്ഞിരിക്കുന്നത് മൂലവുമാണുണ്ടാകുന്നത്.
ശബ്ദമില്ലാത്ത അധോവായുവിനെ ഊച്ച് എന്നാണ് വിളിക്കാറുള്ളത്.
ഗന്ധം
അധോവായുവിന് മണം നൽകുന്നത് അതിലെ സൾഫർ സാന്നിധ്യം ആണ്.
കഴിക്കുന്ന ഭക്ഷണത്തിലെ സൾഫർ ഉള്ളടക്കം ആണ് ഇതിനെ സ്വാധീനിക്കുന്നത്.
↑ http://www.oddee.com/item_98612.aspx
അധ്യാപക വിദ്യാഭ്യാസത്തിനുള്ള ദേശീയ സമിതി
1993-ലെ എൻസിടിഇ ആക്ടിൻറെ കീഴിൽ സ്ഥാപിച്ച സർക്കാർ വകുപ്പ് ആണ് ദേശീയ അധ്യാപക വിദ്യാഭ്യാസ സമിതി .
അധ്യാപക വിദ്യാഭ്യാസവുമായി ബന്ധപ്പെട്ട് കേന്ദ്ര - സംസ്ഥാന തലത്തിൽ ഈ സ്ഥാപനം പ്രവർത്തിക്കുന്നു.
ആർ.ടി. ആസ്ഥാനത്താണ് ഇതിൻറെയും സെക്രട്ടേറിയേറ്റ് സ്ഥിതിചെയ്യുന്നത്.
വിദ്യാഭ്യാസ മേഖലയിലെ പ്രവർത്തനങ്ങൾക്ക് പുറമെ അധ്യാപക വിദ്യാഭ്യാസത്തിന്റെ നിലവാരം ഉറപ്പുവരുത്തുന്നതിനുള്ള ശ്രമങ്ങളും ഈ സ്ഥാപനം നടത്തിവരുന്നു.
അവലംബം പുറത്തേക്കുള്ള കണ്ണികൾ National Council for Teacher Education, Official website Archived 2015-05-08 at the Wayback Machine .
അപചയം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
Catabolism Catabolism
ജീവകോശങ്ങളിൽ വച്ച് ഗ്ലൂക്കോസിന്റെ ഓക്സീകരണഫലമായി ഊർജ്ജം സ്വതന്ത്രമാകുന്നു.
സങ്കീർണ്ണ പദാർത്ഥങ്ങളെ വിഘടിപ്പിച്ച് ഊർജ്ജം ഉല്പാദിപ്പിക്കുന്ന പ്രവർത്തനത്തെ അപചയം എന്നു പറയാം.
ശ്വസനം അപചയത്തിന് ഒരുദാഹരണമാണ്.
അപദളനകം ഇംഗ്ലീഷ് വിലാസം https://ml.wikipedia.org/wiki/Cataclastic
ഭൂവിജ്ഞാനീയത്തിൽ പ്രത്യേകതരം ശിലാഘടനയെ ദ്യോതിപ്പിക്കുന്നതിന് ഉപയോഗിക്കുന്ന പദമാണ് അപദളനകം .
രണ്ടു രീതിയിലുള്ള ശിലാസംരചനകളാണ് അപദളനകമായി വിശേഷിപ്പിക്കപ്പെടുന്നത്.
ഗതിശീലകായാന്തരണ(dynamic metamorphism) ത്തിനിടയിൽ കഠിനവും ബലകൃതവും (mechanical) ആയ സമ്മർദം മൂലം ധാതുഘടകങ്ങളുടെ വിരൂപണ (deformation) ത്തിനും കണികാമയ (granular) വിതരണത്തിനും വിധേയമായിത്തീരുന്ന ശിലാപടലങ്ങൾക്ക് അപദളനകം എന്നു വിശേഷണം നൽകുന്നു.
ഭൂ-പ്രതിബല(earth-stress) ത്തിന്റെ ഫലമായി നിലവിലുള്ള ശിലാപടലങ്ങൾക്കു വിഭംഗം (fracture) നേരിട്ടുണ്ടാകുന്ന ശിലകളെയും അപദളനകം എന്നു വിശേഷിപ്പിക്കാറുണ്ട്.
ക്രഷ്-ബ്രഷ്യ (Crush-Breccia) ഇതിനുദാഹരണമാണ്.
അവലംബം ↑ ↑ ↑ http://www.geomi.com/publications/6-EarthStress-SEGJ.pdf%5Bപ്രവർത്തിക്കാത്ത+കണ്ണി%5D ↑ http://www.enotes.com/topic/Fracture_%28geology%29 ↑ http://www.answers.com/topic/crush-breccia പുറംകണ്ണികൾ http://www.facebook.com/pages/Cataclastic-rock/111271955589726 കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അപദളനകം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അപതനീയ പ്രായശ്ചിത്തം
വർണവ്യവസ്ഥയനുസരിച്ച് ധർമശാസ്ത്ര വിഹിതങ്ങളായ പ്രായശ്ചിത്തകർമങ്ങളിൽ ഒന്നാണ് അപതനീയ പ്രായശ്ചിത്തം .
പാപങ്ങളെ സാമാന്യേന പതനീയങ്ങളെന്നും അപതനീയങ്ങളെന്നും രണ്ടായി വിഭജിച്ചിരുന്നു.
ജാതിഭ്രംശത്തിനിടയാക്കുന്ന മഹാപാതകങ്ങൾ ആണ് പതനീയങ്ങൾ; അഭക്ഷ്യഭക്ഷണം, പ്രതിഗ്രഹം തുടങ്ങിയ അത്രത്തോളം ദോഷാവഹങ്ങളല്ലാത്ത പാപങ്ങൾ അപതനീയങ്ങളുമാണ്.
അപതനീയപാപങ്ങളുടെ പരിഹാരത്തിനുവേണ്ടി അനുഷ്ഠേയങ്ങളായി വിധിക്കപ്പെട്ടവയാണ് അപതനീയപ്രായശ്ചിത്തങ്ങൾ.
ബ്രാഹ്മണർക്കിടയിൽ പ്രതിവർഷം ഒരു നിശ്ചിത ദിനത്തിൽ ഗായത്രീജപം നടത്തുക എന്ന ഒരു ചടങ്ങുണ്ട്.
ഗായത്രീമന്ത്രം ആയിരത്തെട്ട് ഉരുവെങ്കിലും ജപിക്കുക എന്നതാണ് ഇതിന്റെ സ്വഭാവം.
ഈ ചടങ്ങിൽ അപതനീയ പ്രായശ്ചിത്തവും കൂടി ഉദ്ദേശിക്കപ്പെട്ടിട്ടുണ്ട്.
പ്രായശ്ചിത്തത്തിനൊന്നും ഇടകൊടുക്കാതെ നിഷിദ്ധകർമങ്ങളിൽ നിന്ന് സർവഥാ ഒഴിഞ്ഞുനിൽക്കണം എന്നതായിരുന്നു ഏതു വിധിയുടെയും ആന്തരമായ താത്പര്യം.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അപതനീയ പ്രായശ്ചിത്തം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അപനിർമ്മാണവാദം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Deconstructivism സ്പെയിനിലെ ഗൂഗ്ഗൻഹൈം സംഗ്രഹാലയ കെട്ടിടം , അപനിർമ്മാണവാദ വാസ്തുവിദ്യയ്ക്ക് ഒരു ഉദാഹരണമാണ് ഈ നിർമ്മിതി
ഫ്രഞ്ച് തത്ത്വചിന്തകനായ ഴാക്ക് ദെറിദ (1930-2004) അവതരിപ്പിച്ച ഒരു തത്ത്വചിന്താസരണിയാണ് അപനിർമ്മാണം.
പാഠവും അർത്ഥവും തമ്മിലുള്ള ബന്ധത്തെക്കുറിച്ചുള്ള അന്വേഷണങ്ങളാണ് അപനിർമ്മാണസിദ്ധാന്തത്തിന്റെ പ്രാരംഭബിന്ദു.
പ്ലാറ്റോവിന്റെ ദർശനത്തെ പിന്തുടരുന്ന സത്യാത്മകമായ രൂപം, സത്ത എന്നിങ്ങനെയുള്ള പരികല്പനകളെ ദെറിദ അംഗീകരിക്കുന്നില്ല.
പ്രത്യക്ഷമായ കാര്യങ്ങളിൽ ഊന്നുകയും സത്ത പ്രത്യക്ഷതയെ ആശ്രയിച്ചിരിക്കുന്നുവെന്ന് വാദിക്കുകയുമാണ് അപനിർമ്മാണവാദികൾ ചെയ്യുന്നത്.
ഭാഷയും ആദർശാത്മകപരികല്പനകളായ സത്യം, നീതി എന്നിങ്ങനെയുള്ളവയും ലളിതവത്കരിക്കാനാവാത്തവിധം സങ്കീർണ്ണങ്ങളാണെന്നും അസ്ഥിരമാണെന്നും എന്താണവ എന്ന് നിശ്ചയിക്കാൻ അസാദ്ധ്യമായവയുമാണെന്നു് ദെറിദ വാദിച്ചു.
വർത്തമാനകാല പാശ്ചാത്യ തത്വചിന്തയിലെ സത്താവാദം, ജ്ഞാനസിദ്ധാന്തം, സന്മാർഗ്ഗശാസ്ത്രം, സൗന്ദര്യശാസ്ത്രം, ഭാഷയുടെ തത്വചിന്ത എന്നിവയിലെല്ലാം ദെറിദയുടെ  ചിന്തകൾ പ്രാധാന്യത്തോടെ പരിഗണിക്കപ്പെടുന്നു.
ഘടനവാദാനന്തരകാലഘട്ടത്തിന്റെ ആരംഭമായിട്ടാണ് അപനിർമ്മാണചിന്തയെ പരിഗണിക്കുന്നത്.
അപനിർമ്മാണ വാസ്തുവിദ്യ
1980കളിൽ ആധുനികാനന്തര വാസ്തുവിദ്യയുടെ വികാസപരിണാമഫലമായ് രൂപംകൊണ്ട ഒരു വാസ്തുശൈലിയാണ് അപനിർമ്മാണ വാസ്തുവിദ്യ ( ഇംഗ്ലീഷിൽ : Deconstructivism , Deconstructive architecture ).
ഈ ശൈലി അനുവർത്തിച്ച് സൃഷ്ടിക്കുന്ന കെട്ടിടങ്ങൾ ആകൃതിയിൽ മറ്റുള്ളവയിൽനിന്നും തീർത്തും വ്യത്യസപ്പെട്ടിരിക്കുന്നു.
ഛിന്നഭിന്നമായ രൂപങ്ങൾ, സങ്കരമായ ആകൃതികൾ എന്നിവയാണ് ഈ നിർമിതികളുടെ സവിശേഷതകൾ.
സുപ്രധാന സംഭവങ്ങൾ ചിത്രശാല ആസ്ട്രിയയിലെ ഒരു മന്ദിരം സ്റ്റൈയിൻഹോസ്, ആസ്ട്രിയ ജർമ്മനിയിലെ വിട്രാ ദിസൈൻ സംഗ്രഹാലയം കാലിഫോർണിയായിലെ വാൾട് ഡിസ്നി കൺസർട് ഹാൾ ഗൂഗ്ഗൻഹൈം സംഗ്രഹാലയം പാലം അവലംബം ↑ https://en.wikipedia.org/wiki/Deconstruction ↑ https://www.britannica.com/topic/deconstruction
അപന്യാസം
സംഗീതത്തിൽ രാഗശില്പങ്ങളുടെ അന്ത്യസ്വരങ്ങൾക്ക് പൊതുവേ ഉള്ള പേരാണ് അപന്യാസം .
യുക്തമായ സ്വരങ്ങളുടെ അടുക്കുകളാണ് രാഗവിസ്താരം.
രാഗശില്പങ്ങളുടെ വൈശിഷ്ട്യം സ്വരങ്ങളുടെ സംയോജനക്രമത്തെ ആശ്രയിച്ചിരിക്കും.
രാഗവിസ്താരത്തിന്റെ ഭദ്രതയ്ക്ക് രൂപശില്പഭംഗി വേണം.
ആ ഭംഗിക്ക് ശില്പങ്ങളുടെ ആദിമധ്യാന്തങ്ങൾ പ്രധാനമാണ്.
ഓരോ രാഗങ്ങളിലും അതിനു പ്രത്യേകമായുള്ള സ്വരങ്ങളിൽ മാത്രമേ ആലാപനം അവസാനിപ്പിക്കുവാൻ പാടുള്ളു.
മറിച്ചായാൽ രാഗച്ഛായയ്ക്ക് ഭംഗം സംഭവിക്കും.
അതുകൊണ്ട് അപന്യാസം രാഗങ്ങളിൽ പ്രത്യേകം ശ്രദ്ധിക്കപ്പെടേണ്ട ഭാഗമാണ്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അപന്യാസം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അപഭൂ ഇംഗ്ലീഷ് വിലാസം https://ml.wikipedia.org/wiki/Apogee ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഭൂമിയെ ചുറ്റുന്ന ഗോളത്തിന്റെയോ കൃത്രിമോപഗ്രഹത്തിന്റെയോ ഭ്രമണപഥത്തിൽ ഭൂമിയിൽനിന്ന് അവയുടെ ഏറ്റവും അകന്ന സ്ഥാനമാണ്‌ അപഭൂ (Apogee).
അപസൌരത്തിൽ (Aphelion) സൂര്യനുള്ള സ്ഥാനമാണ് അപഭൂവിൽ ഭൂമിക്കുള്ളത്.
ചന്ദ്രൻ ഭൂമിയിൽ നിന്ന് ഏറ്റവും അകന്നിരിക്കുന്ന ദൂരം 4,04,336 കി.
E ഭൂമിയാണ്; C അപഭൂവിലിരിക്കുന്ന ചന്ദ്രന്റെ സ്ഥാനം: ഇതുംകൂടി കാണുക അപസൗരം ഉപസൗരം
അപകർഷബോധം ഇംഗ്ലീഷ് വിലാസം https://ml.wikipedia.org/wiki/Inferiority_Complex
സ്വന്തം കഴിവുകേടുകളെപ്പറ്റിയുള്ള അതിബോധമാണ് അപകർഷബോധം .
ഇതു ഭാഗികമായോ പൂർണമായോ ഒരുവന്റെ അബോധമനസ്സിലാണ് സ്ഥിതിചെയ്യുന്നത്.
സ്വന്തം കുറവുകളിൽ അപകർഷത തോന്നുക സ്വാഭാവികമാണ്.
എന്നാൽ ഈ അപകർഷത ഈഗോ(ego)  നിയന്ത്രിക്കാൻ കഴിയാതെവരുമ്പോൾ അബോധമനസ്സിലേക്ക് തള്ളപെടുകയും  അത് അപകർഷതാബോധമായി രൂപാന്തരപ്പെടുകയും ചെയ്യുന്നു.
ഈ അർഥത്തിലാണ് മനഃശാസ്ത്രജ്ഞരും മനോരോഗവിദഗ്ദ്ധരും അപകർഷതാബോധത്തെ മനസ്സിലാക്കുന്നതും വ്യവഹരിക്കുന്നതും.
എന്നാൽ സ്വാഭാവികമായി തോന്നുന്ന അപകർഷവിചാരത്തെയാണ് (Inferiority feeling) സാധാരണജനങ്ങൾ അപകർഷതാബോധമെന്ന് പറയാറുള്ളത്.
ആൽഫ്രഡ് ആഡ്‌ലർ എന്ന മനശാസ്ത്രജ്ഞൻ
ആൽഫ്രഡ് ആഡലറാണ് അപകർഷതാബോധത്തെപ്പറ്റി കൂടുതൽ പഠനം നടത്തിയ മനഃശാസ്ത്രജ്ഞൻ .
എല്ലാവരിലും അപകർഷതാബോധം ഉടലെടുക്കുമെന്ന് അദ്ദേഹം വിശ്വസിക്കുന്നു.
പരസഹായം തേടേണ്ടിവരുന്ന ശിശുവിനു അപകർഷതാബോധം ഉണ്ടാകും.
കഴിവുകൾ ക്രമേണ വികസിക്കുകയും മറ്റുള്ളവരെ ആശ്രയിക്കാതെ തന്നെ കാര്യങ്ങൾ സ്വയം ചെയ്യാൻ പ്രാപ്തിയുണ്ടാവുകയും ചെയ്യുമ്പോൾ ഇത് ഏറെക്കുറെ പരിഹൃതമാകുന്നു.
ശാരീരികമാനസികവൈകല്യങ്ങൾ, ജനനമുറ, താണ സാമൂഹ്യസ്ഥിതി, പരാജയങ്ങൾ തുടങ്ങി അനേകകാര്യങ്ങൾ ഒരുവനിൽ അപകർഷതാബോധമുളവാക്കാൻ പര്യാപ്തമാകുന്നു.
ഇവ പരിഹരിക്കാൻ ഓരോരുത്തരും പരിശ്രമിക്കുന്നു.
ചിലർ ലോകത്തെ ഒരു യുദ്ധക്കളമായി കാണുകയും മാത്സര്യമനോഭാവം വച്ചുപുലർത്തുകയും ചെയ്യുന്നത് അപകർഷതാബോധത്തെ അനാരോഗ്യകരമായി പരിഹരിക്കാൻ ശ്രമിക്കുക മൂലമാണ്.
ശരിയായ രീതിയിൽ അപകർഷതാബോധം പരിഹരിക്കാൻ സാധിക്കാതെവരുമ്പോഴാണ് ശ്രേഷ്ഠതാബോധം (Superiority Complex) ഉണ്ടാകുന്നത്.
ഇത് ഉള്ള വ്യക്തി ആത്മപ്രശംസ ഇഷ്ടപ്പെടുന്ന ആളായിരിക്കും.
ലൈംഗികജീവിതത്തിലുള്ള തകരാറുകൾ പലപ്പോഴും അപകർഷതാബോധത്തിൽനിന്നും ഉളവാകുന്നവയാണ്.
അപകർഷതാബോധം ലഘുമനോരാഗങ്ങൾ, വിഷാദരോഗം, ഉന്മാദം എന്നിവയ്ക്കെല്ലാം കാരണമാകാം.
അഗാധമായ അപകർഷതാബോധം ചിലരെ ആത്മഹത്യയ്ക്കും പ്രേരിപ്പിക്കാറുണ്ട്.
പരിഹാര മാർഗങ്ങൾ
അപകർഷതാബോധം പരിഹരിക്കാൻ പറ്റിയതരത്തിലുള്ള ജോലികളിൽ പ്രവേശിക്കാൻ ചിലർ ശ്രമിക്കാറുണ്ട്.
ഇതിനെ നേരിടുന്നതിന് ഒരാൾ കൈക്കൊള്ളുന്ന രീതിയെ ആശ്രയിച്ചാണ് അയാളുടെ വ്യക്തിത്വം രൂപംകൊള്ളുന്നത്.
അപകർഷതാബോധമാണ് ജീവിതത്തിൽ മനുഷ്യനെ മുന്നേറാൻ മുഖ്യമായി പ്രേരിപ്പിക്കുന്നത് എന്നാണ് ആഡലറുടെ അഭിപ്രായം.
മനുഷ്യപുരോഗതിക്കുള്ള കാരണം തന്നെ ശ്രേഷ്ഠതയ്ക്കു വേണ്ടിയുള്ള മനുഷ്യന്റെ ശ്രമമാണ്.
ഈശ്വരൻ എന്ന സങ്കല്പം മനുഷ്യന്റെ അപകർഷതാബോധത്തിൽ നിന്നും ഉടലെടുക്കുന്നതാണെന്നും പക്ഷേ, അത് സമൂഹത്തിനു പ്രയോജനകരമാണെന്നും മറ്റും ആഡലർ കരുതുന്നു.
അപകർഷതാബോധത്തിൽനിന്ന് ആരോഗ്യകരമായ രീതിയിൽ രക്ഷപ്പെടാനുള്ള മാർഗ്ഗം സാമൂഹ്യമനഃസ്ഥിതിയിലും അന്യരെക്കൂടി മെച്ചപ്പെടുത്തിക്കൊണ്ടുവരാനുള്ള പ്രവണതയിലും ആണ് സ്ഥിതിചെയ്യുന്നതെന്നും അദ്ദേഹം അഭിപ്രായപ്പെടുന്നു.
അവലംബം ↑ http://www.marshasummers.com/innerman/feelingsofinferiority.htm ↑ http://www.2knowmyself.com/inferiority_complex/superiority_complex പുറംകണ്ണികൾ http://www.peopleskillsdecoded.com/inferiority-complex/ http://www.bsmi.org/download/lin/InferiorityComplex.pdf Archived 2011-09-11 at the Wayback Machine .
http://www.indiaparenting.com/raising-children/124_896/prevent-inferiority-complex.html http://www.2knowmyself.com/Inferiority/inferiority_complex കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അപകർഷതാബോധം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അപത്യം
സന്തതി, ശിശു, സന്താനം എന്നെല്ലാമുള്ള അർത്ഥത്തിലാണ് അപത്യം എന്ന പദം ഉപയോഗിക്കുന്നത്.
ന പതന്തി പിതരോ യസ്മാത് --യാതൊരുവൻ മൂലം പിതൃക്കൾ പതിക്കാതിരിക്കുന്നുവോ അവൻ.
-- എന്ന അർത്ഥത്തിലാണ് ഈ പദം പ്രയോഗിച്ചിട്ടുള്ളത്.
പിൻവാഴ്ചക്കാർ നടത്തേണ്ടുന്ന പിണ്ഡദാനം, തിലോദകതർപ്പണം മുതലായവയ്ക്ക് ഭംഗം നേരിട്ടാൽ പിതൃക്കൾ പിതൃലോകത്തിൽ നിന്ന്-അര്യമാവ് എന്ന ദേവത ആധിപത്യം വഹിക്കുന്ന സ്ഥാനത്തുനിന്ന്-അധഃപതിക്കുന്നുവെന്ന് സ്മൃതികളിൽ പ്രതിപാദിക്കുന്നുണ്ട്.
“ നപതന്തി പിതരോ ഹ്യേഷാം ലുപ്തപിണ്ഡോദകക്രിയാഃ ”
- എന്ന വചനവും (ഭ. ഗീ. ക. 42) ഈ അഭിപ്രായത്തെ പിൻതാങ്ങുന്നു.
പിതൃക്കൾക്ക് ഗതി വരുത്തുന്നത് അപത്യത്തിന്റെ കടമയാണെന്ന് അനുശാസിക്കുന്ന പല പുരാണകഥകളും ഉണ്ട്.
വാല്മീകിരാമായണത്തിൽ ഭഗീരഥൻ സ്വർഗത്തിൽനിന്ന് ഗംഗയെ ഭൂമിയിൽ കൊണ്ടുവന്ന് പിതൃപ്രീതി വരുത്തുന്നതിനുവേണ്ടി എത്രമാത്രം പ്രയത്നിച്ചുവെന്ന് സവിസ്തരം വർണ്ണിച്ചിട്ടുണ്ട്.
ഭഗീരഥപ്രയത്നം എന്ന ഭാഷാശൈലി തന്നെ ഈ ഗംഗാവതരണകഥയേയും അപത്യധർമ്മത്തിന്റെ മാഹാത്മ്യത്തെയും അനുസ്മരിപ്പിക്കുന്നു.
മഹാഭാരതത്തിൽ ജരത്കാരു എന്ന മഹർഷി ബ്രഹ്മചര്യവും തപസ്സുമായി സഞ്ചരിക്കുന്നതിനിടയിൽ തന്റെ പിതൃക്കൾ തലകീഴായി ഒരു ചരടിൽ തൂങ്ങിക്കിടക്കുന്നതു കണ്ടു.
ചരട് എലികൾ കരണ്ട് മുറിയാറായിട്ടുണ്ട്.
ആ ദുഃസ്ഥിതിക്ക് കാരണം അന്വേഷിച്ചപ്പോൾ തനിക്ക് സന്തതി ഇല്ലാത്തതാണെന്ന് ഇദ്ദേഹത്തിന് ഗ്രഹിക്കുവാൻ കഴിഞ്ഞു.
തന്റെ തന്നെ പേരോടുകൂടിയ ഒരു കന്യകയെ ലഭിക്കുന്ന പക്ഷം താൻ വിവാഹം ചെയ്യാമെന്ന് ഒടുവിൽ ജരത്കാരു പിതൃക്കളോട് പ്രതിജ്ഞ ചെയ്തു.
അനന്തരം സർപ്പരാജാവായ വാസുകിയുടെ സഹോദരിയായ ജരത്കാരുവിനെ ജരത്കാരുമഹർഷി വേൾക്കുകയുണ്ടായി.
അവളിൽ ജനിച്ച വംശപ്രതിഷ്ഠാപകനായ പുത്രനാണ് ആസ്തികൻ .
അതോടെ ദുർഗ്ഗതിയിൽനിന്ന് പിതൃക്കൾ മുക്തരായിത്തീർന്നു.
ഇപ്രകാരം പിതൃക്കളോടുള്ള കടമ നിർവ്വഹിക്കുന്നവനെയാണ് അപത്യം എന്നു വിവക്ഷിക്കുന്നത്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അപത്യ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അപനതി ഇംഗ്ലീഷ് വിലാസം https://ml.wikipedia.org/wiki/Anticline അപനതിയുടെ ഡയഗ്രാം അപനതി അപനതിയുടെ ഉദാഹരണം
ഭൂമിയുടെ ഉപരിതലത്തിൽ ഉത്തല കമാനങ്ങളുടെ (convex arches) രൂപത്തിൽ മടക്കപ്പെട്ടിട്ടുള്ള അവസാദശിലാശേഖരത്തെ അപനതി അഥവാ മേൽമടക്ക് (anticline) എന്നു പറയുന്നു.
ഈ ശിലാശേഖരത്തിൻ്റെ പരിച്ഛേദം കൂട്ടായോ അടരുകളായോ കാണപ്പെടുന്നു.
ഒരു അപനതിയുടെ പാർശ്വങ്ങൾ അക്ഷത്തിന്റെ ഇരുവശത്തേക്കുമായി ചരിഞ്ഞിറങ്ങുന്നു.
തിരശ്ചീനതലവുമായുള്ള ചരിവുകോണാണ് നതി (dip).
ഇരുഭാഗത്തെയും നതികൾ തുല്യമാകുമ്പോൾ അതിനെ സമമിത അപനതി അഥവാ സമമിത മേൽമടക്ക് (symmetric anticline) എന്നു പറയുന്നു; നതികൾ വ്യത്യസ്തങ്ങളാകുമ്പോൾ അപനതി അസമം (asymmetric) ആകുന്നു.
ചില അപനതികളുടെ അക്ഷതലം ലംബമായിരിക്കുന്നതിനു പകരം ഒരു വശത്തേക്കു ചരിഞ്ഞു കാണപ്പെടുന്നു (പ്രതിവലിതം-overturned).
ഇങ്ങനെയുള്ള അപനതികളുടെ ഒരു പാർശ്വം ഏതെങ്കിലും തരത്തിലുള്ള പരിവർത്തനത്തിനു വിധേയമായി മറ്റേ പാർശ്വം മാത്രം അവശേഷിക്കുമ്പോൾ അതിനെ ശയനവലനം (recumbent fold) എന്നു പറയും.
ശിലാശേഖരങ്ങൾ അവതലകമാനങ്ങളുടെ (concave arches) രൂപത്തിലും വലനം ചെയ്യപ്പെടാം.
അത്തരം ഭൂരൂപങ്ങളാണ് അഭിനതികൾ അഥവാ കീഴ്മടക്കുകൾ (Synclines).
ഒരേ വലനത്തിൽ തന്നെ അപനതികളും അഭിനതികളും ഒന്നിടവിട്ടുള്ള ക്രമത്തിൽ അടുത്തടുത്തായി രൂപംകൊള്ളുന്നു.
ഒരു അപനതി രണ്ട് അർദ്ധ അഭിനതികൾ ചേർന്നുണ്ടായതാണെന്നു കണക്കാക്കുന്നതിൽ തെറ്റില്ല; അതുപോലെ മറിച്ചും.
സാധാരണയായി ഇത്തരം ഭൂരൂപങ്ങൾ ദൃശ്യപ്രതലങ്ങളല്ല; അപരദനഫലമായി വല്ലയിടത്തും ഇവ ഉപരിതലത്തിലേക്കു പൊന്തിക്കണ്ടുകൂടായ്കയുമില്ല.
അപനതികൾ പൊതുവേ വികൃതവും സങ്കീർണവുമായിരിക്കും.
ആന്തരികശക്തികളുടെ സമ്മർദമനുസരിച്ച് രൂപഘടനയിൽ വ്യതിയാനമുണ്ടാകാം.
ഘടനാപരമായി നോക്കുമ്പോൾ അപനതിയിലെ പ്രായംചെന്ന ശിലകൾ അക്ഷതലത്തോട് അടുത്തായിരിക്കും കാണപ്പെടുന്നത്.
ഇതുകൂടിക്കാണുക
അഭിനതി അവലംബം ↑ http://etc.usf.edu/clipart/62900/62941/62941_anticline_sy.htm ↑ http://www.britannica.com/EBchecked/topic/40231/asymmetrical-fold ↑ http://bio-geo-terms.blogspot.com/2007/02/overturned-and-recumbent.html ↑ http://www.britannica.com/EBchecked/topic/493952/recumbent-fold ↑ ↑ http://bio-geo-terms.blogspot.com/2006/06/syncline.html പുറംകണ്ണികൾ Images for anticline http://geology.about.com/library/bl/images/blanticline.htm Archived 2011-08-24 at the Wayback Machine .
http://www.enotes.com/earth-science/syncline-anticline Archived 2011-09-24 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അപനതി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അറബിപക്ഷി ഇംഗ്ലീഷ് വിലാസം https://ml.wikipedia.org/wiki/Phoenix_constellation
ഫീനീക്സ് എന്ന അറബിപക്ഷിയുടെ പേരുള്ള നക്ഷത്രഗണമാണിത്.
തെക്കൻ ചക്രവാളത്തിലാണ് ഇതിനെ കാണാൻ കഴിയുന്നത്.
2.3 കാന്തികമാനമുള്ള അൻകാ എന്ന നക്ഷത്രം ഇതിലെ പ്രധാനപ്പെട്ട നക്ഷത്രമാണ്.
നവംബറിലാണ് ഇത് കാണാൻ കഴിയുക.
അചെനാർ, ഫോമൽഹോട്ട് എന്നീ നക്ഷത്രങ്ങളുടെ ഇടയിലാണിത്.
അറബി സർവകലാശാല
അറബി ഭാഷക്ക് പ്രാമുഖ്യം നൽകി  പ്രവർത്തിക്കുന്ന സർവകലാശാലയാണ് അറബി സർവകലാശാല.
ശ്രീ ശങ്കരാചാര്യ സംസ്കൃത സർവകലാശാലക്ക് സമാനമായി അറബി ഭാഷക്കും സർവകലാശാല വേണമെന്നാണ് വിവിധ സംഘടനകളും രാഷ്ട്രീയ പാർട്ടികളും ആവശ്യപ്പെടുന്നത്.
കേരളത്തിൽ ഇത് സ്ഥാപിക്കുന്നതിനെ ചൊല്ലി വിവാദം നിലനിൽക്കുന്നുണ്ട്.
അറബിക് സർവകലാശാല നിലവിൽ വന്നാൽ മുസ്‌ലിംകൾക്ക് പുറമെ മറ്റു മതക്കാർക്കും പഠനം നടത്താനാകുമെന്ന വാദവുമുണ്ട്.
ടി.പി ശ്രീനിവാസന്റെ അധ്യക്ഷതയിൽ ചേർന്ന ഉന്നത വിദ്യാഭ്യാസ കൗൺസിൽ ആണ് അറബിക് സർവകലാശാല എന്ന സ്ഥാപനം ആരംഭിക്കാൻ സർക്കാറിനോട് ശുപാർശ ചെയുന്നത്.
ഡോ.പി. അൻവർ ചെയർമാനായ ഉപസമിതി റിപ്പോർട്ടിന്റെ അടിസ്ഥാനത്തിലായിരുന്നു ശുപാർശ.
ജസ്റ്റിസ് രജീന്ദ്ര സച്ചാർ കമ്മീഷൻ റിപ്പോർട്ടിനെ തുടർന്ന് കേരളത്തിൽ രൂപീകരിച്ച പാലൊളി കമ്മിറ്റി സംസ്ഥാനത്ത്  ഒരു  അറബിക് സർവകലാ സ്ഥാപിക്കാൻ ശുപാർശ ചെയ്തിരുന്നു.
തുഞ്ചത്ത് എഴുത്തച്ഛന്റെ മലയാള ഭാഷ സംഭാവനകൾക്ക് എത്രയോ മുമ്പേ കേരളത്തിൽ അറബി ഭാഷ അതിന്റെ സ്വാധീനവും സാന്നിധ്യവും അറിയിച്ചിരുന്നുവെന്നും അതിനാൽ ചരിത്രപരമായി ഇതിന് പ്രധാന്യമുണ്ടെന്നും ഇതിനെ അനുകൂലിക്കുന്നവർ ആവശ്യപ്പെടുന്നുണ്ട്.
എന്നാൽ അറബി ഭാഷക്ക് സർവകലാശാല അനുവദിച്ചാൽ മതചേരിതിരവ് ഉണ്ടാകുമെന്നാണ് എതിർവാദം ഉയരുന്നത്.
അവലംബങ്ങൾ ↑ | The Hindu News paper Link ] ↑ [ http://www.chandrikadaily.com/contentspage.aspx?id=112608 Archived 2016-03-05 at the Wayback Machine . | Chandrika News paper Link on 30-8-15 ] ↑ [ http://www.sirajlive.com/2015/08/30/194687.html | Sirajnews daily on 30-8-15 ] ↑ Archived 2015-08-15 at the Wayback Machine .
| South Live.
Taken on 30-8-15
അറബിക്കടൽ (ചലച്ചിത്രം)
ജെ. ശശികുമാർ സംവിധാനം ചെയ്ത് 1983 ൽ പുറത്തിറങ്ങിയ ഒരു ഇന്ത്യൻ മലയാള ഭാഷാ ചിത്രമാണ് അറബിക്കടൽ .
ശശികുമാറിന്റെ ഒരു കഥയിൽ നിന്ന് വിജയൻ കരോട്ട് തിരക്കഥ രചിച്ചതാണിത്.
ചിത്രത്തിൽ മധു , ശ്രീവിദ്യ , മോഹൻലാൽ , രതീഷ് എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു.
എം കെ അർജുനൻ സംഗീതം നൽകിയ പൂവച്ചൽ ഖാദറിന്റെ ഗാനങ്ങളാണ് ചിത്രത്തിൽ ഉള്ളത്.
അഭിനേതാക്കൾ മധു ശ്രീവിദ്യ മോഹൻലാൽ രതീഷ് ശുഭ മേനക നെല്ലിക്കോഡ് ഭാസ്‌കരൻ ഗാനങ്ങൾ
എം കെ അർജുനനാണ് സംഗീതം , പൂവചൽ ഖാദർ വരികൾ.
ഗാനം ഗായകർ വരികൾ നീളം (m: ss) 1 "അറബിക്കഡാലെ നീ സാക്ഷി" കെ ജെ യേശുദാസ് പൂവചൽ ഖാദർ 2 "കാമുകി നജാൻ" വാണി ജയറാം പൂവചൽ ഖാദർ 3 "കടലമ്മ തിരവേഷി" പി.ജയചന്ദ്രൻ , കോറസ് പൂവചൽ ഖാദർ 4 "പഞ്ചാര മനിലിൽ" കെ ജെ യേശുദാസ്, കോറസ് പൂവചൽ ഖാദർ അവലംബം പുറംകണ്ണികൾ Arabikadal ഇന്റർനെറ്റ് മൂവി ഡാറ്റാബേസിൽ
അറബിക് കാലിഗ്രാഫി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Islamic_calligraphy അറബി കാലിഗ്രഫി മാതൃക
അറബി അക്ഷരങ്ങൾ കൊണ്ടുള്ള ദൃശ്യകലയാണ് അറബി കാലിഗ്രാഫി .